**Mesto Vrútky**

  Predkladacia správa

*Určené: na zasadnutie Mestského zastupiteľstva vo Vrútkach dňa 23.10.2018.*

 **Názov materiálu: Vyhodnotenie Dní mesta Vrútky 2018**

**Materiál obsahuje:** - predkladacia správa

 - dôvodová správa

 ***Návrh na* uznesenie :**

**Mestské zastupiteľstvo vo Vrútkach**

**berie na vedomie Vyhodnotenie Dní mesta Vrútky 2018.**

**Spracovala: Bc. Miriam Migátová**, referát kultúry a tlače

**Predkladá: Ing. J. Rišianová,** vedúca odboru služieb

Vo Vrútkach, 11.10.2018

 ..................................................

 podpis predkladateľa

**Dôvodová správa**

Dni mesta Vrútky 2018 – finančné vyhodnotenie

**Príjmová časť**

Celková suma za prenájom predajných miest na Vrútockom jarmoku 336 €

***Príjmy spolu 336 €***

**Výdavky z položky rozpočtu Dni mesta 2018 Rozpočet na položke 4500 €**

|  |  |
| --- | --- |
| **Názov interpreta, dodávateľ služby** | **Suma v eur** |
| Dary pre ocenených  | 77,70 |
| Slávn. oceňovanie( dosky, diplomy, plakety)  | 231,15 |
| Recepcia výstava krojov, kvety, recepcia slávnostné oceňovanie, kvety, tlač plagátov, kostol kvety  | 565,08 |
| Honoráre: p. Hatarová, p. Chytčáková, p. Košík, p. Záturecká, p. Suderová, Vrútočanka, Funny Fellows, ALEX, MODUS MEMORY | 3630,- |
| Inzercia autobusy  | 0 |
| **Z položky rozpočtu Dni mesta (4500 eur)*****Výdavky spolu***  | ***4503,93€*** |

***Výdavky z  položky rozpočtu Poplatky autorským zväzom***

SOZA poplatok 120€

**DNI MESTA VRÚTKY 2018**

(17. 9.- 23. 9. 2018)

predmetné vyhodnotenie podujatia

 Tohtoročné oslavy Dní mesta, kedy sme si pripomenuli už 763. výročie od prvej písomnej zmienky boli spojené s rôznymi sprievodnými podujatiami. **Najkrajšie svadobné kroje zo Šatnice Matice slovenskej vynikli na výstave s názvom „Čo to za veselie“,** ktorá bola zároveň otváracím podujatím tohtoročných Dní mesta. Organizátori výstavy sa inšpirovali známou svadobnou ľudovou piesňou s rovnomenným názvom. Matica slovenská v spolupráci s mestom Vrútky, Turčianskym kultúrnym strediskom v Martine a Združením turčianskych muzikantov otvorila výstavu vernisážou 17. septembra 2018 o 16.00 h v Kultúrnej sále Kriváň. Hlavný piatkový program 21. septembra bol spojený s **jarmokom rôznych tradičných a ľudových remesiel,** rôznorodosti chutí a zručností ľudí. Dopoludnia sa konalo v Sobášnej sieni MsÚ **slávnostné oceňovanie významných osobností mesta.** Tento rok boli okrem cien mesta, primátora mesta a pamätných listov udelené aj dve čestné občianstvá. To si z rúk primátora prevzali Doc. JUDr. Pavel Pollák a CSc., Adolf Scherer. Popoludňajší program na pešej zóne otvorili skupiny **Vrútočanka a LÚČ.** Návštevníkov zaujalo aj humorné prevedenie s kabaretnými prvkami skupiny **Funny Fellows.** Táto kreatívna hudobná skupina, ktorá svoje aranžmány tvorí v duchu Ellingtonovej "metódy", je často označovaná za jednu z najveselšiích bandov v Československu. Kapela hrá prevažne hudbu 20 - 40tych rokov v originálnom prevedení s dobovými nástrojmi a kostýmami. Občanom nášho mesta sa prihovoril aj primátor Miroslav Mazúr a na tribúne mu bola **odovzdaná kronika mesta za predošlý rok z rúk kronikárky Heleny Oravcovej.** V kultúrnom programe sa predstavili aj **žiaci Základnej umeleckej školy Frica Kafendu.** Program vrcholil dvomi koncertmi. **Hudobná skupina ALEX** pripravila svojimi skladbami publikum, aby sa po 19 tej hodine už všetci zabávali na programe kapely **MODUS MEMORY.** Zahrali prierez repertoáru skupiny MODUS pričom sa snažili vdýchnuť nový život najväčším hitom, ktoré spievali Marika Gombitová Miro Žbirka, Janko Lehotský. Diváci si vychutnali skvelé spevácke výkony Mariána Greksu a Dagmar Rostand. Dni mesta sa zavŕšili nedeľnou **slávnostnou svätou omšou s požehnaním mestu Vrútky** v Rímskokatolíckom kostole sv. Jána Krstiteľa vo Vrútkach, ktorú celebroval Mons. Jozef Petráš, dekan. Po slávnostnom požehnaní mestu Vrútky sa prihovoril prítomným primátor mesta, ktorý ako motív prejavu použil časté slova pápeža Františka „prepáč, prosím a ďakujem“. Vstupný sprievod kňaza s asistenciou doplnil spevácky súbor Hradisko, ktorý ku oltáru položil dožinkový veniec na požehnanie a poďakovanie za úrodu. Počas sv. omše striedavo spieval Chrámový zbor a spevácky súbor Hradisko.

Spracovala: *Bc. Miriam Migátová*

 Vrútky, 11. 10. 2018